Osnovna šola Gornja Radgona

Prežihova 1

9250 Gornja Radgona

Družina

Seminarska naloga pri državljanski in domovinski vzgoji ter etiki

Gornja Radgona, šolsko leto 2009/10

Kazalo

1. Uvod

2. Jedro

2.1 Moja družina (tip družine, družinsko drevo, vloge družinskih članov)

2.2 Pravice in dolžnosti družinskih članov

2.3 Problemi sodobne družine

3. Zaključek

1. **Uvod**

Družina je najtesneje povezana skupnost, v kateri potekajo čustvene vezi, sproščeni odnosi in prevzem različnih vlog. Družina je več kot samo komunikacija. Družina izraža naravo same družbe, vseh družb, ki so zgodovinsko obstajale. Glavna značilnost družine je, da v njej živijo skupaj otroci in starši, včasih pa tudi stari starši, sestrične in bratranci, tete in strici. Danes ima družina dve podobi. V prvi podobi je družina naravna inštitucija in jo je potrebno varovati v imenu naroda, vere, morale, kar pomeni, da je dopuščena le družina, ki jo sestavljajo oče, mati in otroci. Druga podoba pa kaže družino, kot odhajajočo družbeno obliko, pojavljajo pa se sodobnejše oblike življenjskih skupnosti.

**Tipi družin:**

-jedrna družina (v njej živita oba starša in otroci),

-enostarševska družina (v njej živi en starš in otroci),

-družine s posvojenimi otroci (starši posvojijo otroka),

-razširjena družina (v njej živijo starši, otroci, stari starši, tete, strici, sestrične, bratranci…)

-izven zakonska družina (starša sta neporočena)

**2. Jedro**

**2.1**

V moji družini živimo: mama Vanja, brata Luka ter Jaka in jaz. Naša družina je enostarševska družina. Vsak član družine ima svojo nalogo:

-mama: Opravlja gospodinjska dela, ureja okolico hiše, poskrbi za otroke.

-Jaka, Luka: Pomagata pri pospravljanju hiše, zunanjih opravilih.

-jaz: Hodim v šolo, se učim, vadim inštrument, pomagam pri gospodinjskih opravilih in pospravljanju hiše.

**2.2**

Vsi bi morali pomagati pri domačih opravilih. To po navadi ni tako. Mama pospravlja, kuha, skrbi za otroke, očetje pa gledajo televizijo ali pa berejo časopis. Otroci se igrajo in ne delajo skoraj nič.

Moralo pa bi biti tako: mama lahko kuha in pospravlja po hiši, oče bi moral opravljati težja opravila in opravila okoli hiše(pokosi travo…), otroci pa lahko pospravijo svojo sobo in npr. posesajo.

**Pravice otrok:**

**-pravica do svobode izražanja**

**-pravica otrok do zaščite pred telesnim in duševnim nasiljem**

**-pravica otrok do družinskega okolja**

**-pravica otrok do izobraževanja**

**-pravica otrok do uživanja svoje kulture**

**2.3**

Zaradi vsakdanje naglice lahko pride do nesoglasij. V nekaterih družinah se o različnih mnenjih pogovorijo, v nekaterih družinah pa so nesoglasja tako huda, da zaradi njih družinski člani trpijo; najbolj trpijo otroci. Starši se prepirajo, ker se po lastnostih preveč razlikujejo, prepirajo se tudi zaradi alkohola ali ker se nekateri niso pripravljeni prilagoditi družinskemu življenju. Nesoglasja se povečajo tudi zaradi brezposelnosti in revščine.

Velik problem je tudi nasilje nad otroci in ženskami, o katerih beremo vsak dan v časopisu, slišimo po radiu in televiziji. V knjigi »Deklica z vžigalicami« Vlaste Nussdorfer je dober primer, da v sodobnih družinah videz velikokrat vara.

Otroci doživljajo nasilje v šoli, na ulicah, med svojimi prijatelji…

Otroci so prav tako tudi žrtve globalnih problemov sodobne družbe, med drugim trgovanja z ljudmi, trgovine z mamili, terorizma, oboroženih spopadov, kriminala na svetovnem spletu…

Žrtvam nasilja je potrebno pomagati in primer prijaviti policiji. Žrtve ne rade govorijo o tem kaj se jim je zgodilo, vendar se z vztrajnostjo in veliko ljubezni odprejo za pomoč.

**3.3**

**Družine nekoč in danes:**

**Nekoč:** Družine so bile večje, v njih je živelo več generacij, otroci in ženske niso imeli dosti pravic, starši so svoje otroke kaznovali strožje, otroci so morali dosti več delati, otroci revnejših družin niso hodili v šolo,mnogo staršev ni imelo služb, otroci niso imeli svojih sob,

**Danes:**

Družine so manjše, otroci in ženske imajo več pravic, starši otroke ne kaznujejo tako strogo, otroci ne rabijo delati tako zahtevnih del, otroci morajo hoditi v šolo,večina staršev ima službo.

**3.**

**Zaključek:**

Moje ugotovitve:

Čeprav družina živi kot skupnost v njej prihaja do različnih problemov, ki pa jih lahko rešujemo z veliko potrpljenja, pogovorov, razumevanja in ljubezni. Velikokrat videz srečne družine vara in je za zidovi hiše veliko problemov, ki jih ne rešujejo in zaradi katerih trpijo vsi člani družine.

Zame je srečna družina, takrat, ko so vsi družinski člani enakopravni, ko drug drugega spoštujejo, si med seboj pomagajo, se imajo radi in takrat ko v družini ni nasilja.